EkBass/fiwiki-20250220-pages-articles huggingface dataset:
Shawn Fonteno

Shawn D. Fonteno (s. 8. huhtikuuta 1968 Los Angeles), joka tunnetaan myös taiteilijanimellä Solo, on yhdysvaltalainen näyttelijä ja rap-artisti, joka on tehnyt roolin Franklin Clintonina vuonna 2013 julkaistussa videopelissä Grand Theft Auto V. Fontenon esitys Grand Theft Auto V -pelissä nauhoitettiin pääosin käyttämällä liikkeenkaappausteknologiaa. Hän ääninäytteli myös vuoden 2004 Grand Theft Auto: San Andreas -videopelissä Tarnell-nimistä hahmoa. Fonteno syntyi Wattsissa, Los Angelesissa. Hän liittyi rikollisryhmiin ja myi huumeita, mutta eräs ammuskelutapaus, joka oli vähällä aiheuttaa kuoleman, sai hänet tavoittelemaan uraa musiikissa ja näyttelemisessä. Grand Theft Auto: San Andreas -videopelin päähahmoa, Carl Johnsonia, ääninäytellyt Young Maylay on Fontenon serkku. ==Filmografia== ===Elokuvat=== Vuosi Nimi Rooli Muuta 2000 3 Strikes Big Mo 2001 Mä ja mun pomo Face 2004 Beef II Cameo Lopputeksteissä nimellä ”Solo” 2017 Grow House Bam ===Televisiosarjat=== Vuosi Nimi Rooli Muuta 2016 The Christian Show Franklin Clinton neljä jaksoa ===Videopelit=== Vuosi Nimi Rooli Muuta 2004 Grand Theft Auto: San Andreas Tarnell lopputeksteissä nimellä ”Solo” 2013 Grand Theft Auto V Franklin Clinton ääni ja liikkeenkaappaus 2014 Watch Dogs Lee Harvey ääni ja liikkeenkaappaus ==Lähteet== Luokka:Yhdysvaltalaiset elokuvanäyttelijät Luokka:Yhdysvaltalaiset hip hop -artistit Luokka:Yhdysvaltalaiset videopelien ääninäyttelijät Luokka:Yhdysvaltalaiset ääninäyttelijät Luokka:Elävät henkilöt
Mesilillukka

Mesilillukka eli lapinlillukka (Rubus × castoreus) on mesimarjan (Rubus arcticus) ja lillukan (Rubus saxatilis) välinen risteymä. Mesilillukka muodostaa rönsyjä ja sillä on kalvaan vaaleanpunaiset kukat. Mesilillukkaa tavataan toisinaan kasvupaikoilla, joilla kasvaa lähekkäin kumpaakin kantalajia. Suomessa mesilillukkaa on tavattu monin paikoin, lähinnä Vaasa–Joensuu-linjan pohjoispuolelta. == Lähteet == == Aiheesta muualla == * Suomen Lajitietokeskus: Mesilillukka (Rubus ×castoreus) Luokka:Vatukat Luokka:Risteymät
Kafo Faboli

Kafo Faboli on maalaiskunta Sikasson alueen Koutialan piirissä Malissa. Sen keskuskylä Péguéna sijaitsee 65 kilometriä Koutialasta luoteeseen. Kunnassa on 14 200 ja keskuskylässä 2 000 asukasta (vuonna 2009). Kafo Fabolin kunta rajoittuu idässä Koutialan piirin M’Pessoban, etelässä Karagouana Mallén ja Miénan, lännessä Ségoun alueen Blan piirin Falon ja pohjoisessa Beguenén kuntiin. Maisemaa leimaavat tasangot ja laaksot. Kasvillisuus on pensassavannia. Kuntaan kuuluu kymmenen kylää. Niistä suurin on 3 900 asukkaan Togoba. Asukkaat ovat etupäässä miniankoja ja bambaroita. Lisäksi on fulbeja. Seudun pääelinkeino on maatalous. Tärkeimmät viljelykasvit ovat durra, hirssi ja maissi. Myytäväksi kasvatetaan puuvillaa. Kotieläimiä ovat naudat, lampaat, vuohet, aasit, vähäisessä määrin hevoset ja siipikarja. Lisäksi harjoitetaan käsityöammatteja ja pienimuotoista kaupankäyntiä. ==Lähteet== Luokka:Koutialan piiri Luokka:Malin kunnat
Kapala

Kapala on maalaiskunta ja sen keskuskylä Sikasson alueen Koutialan piirissä Malissa. Se sijaitsee 25 kilometriä Koutialasta etelään. Kunnassa on 8 300 ja kylässä 2 500 asukasta (vuonna 2009). Kapalan kunta rajoittuu pohjoisessa Koutialan piirin N’Goutjinan ja Sincinan, idässä Koloniguén, etelässä Sinkolon ja lännessä Zangasson kuntiin. Maisemaa leimaavat tasangot ja laaksot. Pysyviä vesistöjä ei ole. Kasvillisuus on metsäsavannia. Kuntaan kuuluu kolme kylää. Asukkaat ovat etupäässä miniankoja. Lisäksi on bambaroita, fulbeja ja dogoneja. Seudun pääelinkeino on maatalous. Tärkeimmät viljelykasvit ovat hirssi, durra ja maissi. Myytäväksi kasvatetaan puuvillaa. Kotieläimiä ovat naudat, lampaat, vuohet, aasit, siat ja siipikarja. ==Lähteet== Luokka:Koutialan piiri Luokka:Malin kunnat
Fanny von Hertzen

Fanny von Hertzen (16. heinäkuuta 1873 Sakkola – 29. huhtikuuta 1950) oli suomalainen raittiusliikkeen, NNKY:n ja Valkonauhaliiton aktiivi.Kuka kukin oli, H. Wikisource. Viitattu 9.3.2018. Fanny von Hertzen oli vuonna 1910 Suomen edustajana NNKY:n kansainvälisessä kokouksessa Berliinissä, vuonna 1920 Valkonauhan maailmanliiton kokouksessa Lontoossa ja vuonna 1928 vastaavassa kokouksessa Lausannessa. Päätoimisesti hän oli Helsingin suomenkielisen NNKY:n sihteerinä 1906–1910, Suomen valkonauhaliiton sihteerinä 1914–1917, varapuheenjohtaja 1918–1921 ja liiton puheenjohtajana 1921–1935. Samanaikaisesti hän oli Keski-Helsingin valkonauhayhdistyksen puheenjohtaja 1928–1935 ja myöhemmin Luumäen valkonauhayhdistyksen puheenjohtaja 1943–1950. Kansainvälisissä luottamustehtävissä hän toimi alkoholitonta kulttuuria edistävän pohjoismaisen naisliikkeen keskuskomiteassa 1926–1935 ja Valkonauhan maailmanliiton hallintoneuvostossa 1926–1934. Hän on julkaissut teoksen Suomen valkonauhaliikkeen 35-vuotiskertomus (1931). ==Lähteet== Luokka:Suomalaiset yhteiskunta-aktivistit Luokka:Suomalaiset järjestöjohtajat Luokka:Raittiusliikkeen vaikuttajat Luokka:Vuonna 1873 syntyneet Luokka:Vuonna 1950 kuolleet
Karagouana Mallé

Karagouana Mallé on maalaiskunta ja sen keskuskylä Sikasson alueen Koutialan piirissä Malissa. Se sijaitsee 55 kilometriä Koutialasta maanteitse luoteeseen. Kunnassa on 7 400 ja kylässä 3 000 asukasta (vuonna 2009). Karagouana Mallén kunta rajoittuu koillisessa ja idässä Koutialan piirin M’Pessoban, etelässä N’Tossonin, lännessä Miénan ja luoteessa Kafo Fabolin kuntiin. Maisemaa leimaavat tasangot ja laaksot. Kuntaan kuuluu viisi kylää. Asukkaat ovat etupäässä miniankoja, bambaroita (dionka) ja fulbeja. Seudun pääelinkeino on maatalous. Tärkeimmät viljelykasvit ovat hirssi, durra, maissi, riisi, maapähkinä ja pavut. Myytäväksi kasvatetaan puuvillaa. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan käsityöammatteja ja pienimuotoista kaupankäyntiä. ==Lähteet== Luokka:Koutialan piiri Luokka:Malin kunnat
The Motels

The Motels on yhdysvaltalainen uuden aallon yhtye Berkeleystä, Kaliforniasta, joka on tehnyt singlet ”Only the Lonely” ja ”Suddenly Last Summer”, joista molemmat sijoittuivat Billboard Hot 100 -singlelistan 9. sijalle vuosina 1982 ja 1983. Yhtyeen päälaulaja Martha Davis muodosti yhtyeen uudelleen vuonna 1998 ja nimesi sen muotoon ”The Motels featuring Martha Davis”. Tällä nimellä yhtye kävi kiertueilla useiden eri muusikkokokoonpanojen kanssa. Yhtye on esiintynyt myös nimellä ”Martha Davis and The Motels”. ==Diskografia== ===Albumit=== *Motels (1979) *Careful (1980) *All Four One (1982) *Little Robbers (1983) *Shock (1985) *This (2008) *Apocalypso (2011) *The Last Few Beautiful Days (2018) ==Lähteet== ==Aiheesta muualla== *The Motelsin viralliset kotisivut Luokka:Yhdysvaltalaiset popyhtyeet Luokka:Yhdysvaltalaiset punkyhtyeet Luokka:Yhdysvaltalaiset rockyhtyeet Luokka:Yhdysvaltalaiset uuden aallon yhtyeet
Kolonigué

Kolonigué (myös Koloningué) on maalaiskunta Sikasson alueen Koutialan piirissä Malissa. Sen keskuskylä Molobala sijaitsee 35 kilometriä Koutialasta kaakkoon. Kunnassa on 23 000 ja keskuskylässä 5 600 asukasta (vuonna 2009). Koloniguén kunnan pinta-ala on noin 800 neliökilometriä. Se rajoittuu pohjoisessa Koutialan piirin Sincinan ja Nafangan, idässä Koninguén, lännessä Kapalan ja Sinkolon, etelässä Goudié Sougounan ja kaakossa Yorosson piirin Ourikélan kuntiin. Alue on pinnanmuodostukseltaan lähinnä tasankoa. Pysyviä vesistöjä ei ole. Kuntaan kuuluu kymmenen kylää. Asukkaiden enemmistön on miniankoja. Lisäksi on fulbeja, bambaroita, dogoneja ja boboja. Uskontoja ovat islam, kristinusko ja animismi. Seudun pääelinkeinot ovat maanviljely ja karjanhoito. Tärkeimmät viljelykasvit ovat puuvilla, hirssi, durra ja maissi. Kotieläimiä ovat naudat, lampaat, vuohet, aasit, vähäisessä määrin hevoset ja siat sekä siipikarja. Lisäksi harjoitetaan kalastusta, pienimuotoista kaupankäyntiä, käsityöammatteja, keräilyä ja käydään palkkatöissä. Teollisuutta tai matkailua ei ole. ==Lähteet== Luokka:Koutialan piiri Luokka:Malin kunnat
Konina

Konina on maalaiskunta ja sen keskuskylä Sikasson alueen Koutialan piirissä Malissa. Se sijaitsee 85 kilometriä Koutialasta länteen. Kunnassa on 13 900 ja kylässä 5 100 asukasta (vuonna 2009). Koninan kunta rajoittuu koillisessa Koutialan piirin Miénan, kaakossa Konséguélan ja Diédougoun, lounaassa Koulikoron alueen Dioïlan piirin Diédougoun ja luoteessa Ségoun alueen Blan piirin Falon kuntiin. Alue on pinnanmuodostukseltaan lähinnä tasankoa. Kuntaan kuuluu seitsemän kylää. Asukkaat ovat enimmäkseen miniankoja. Lisäksi on fulbeja. Seudun pääelinkeino on maatalous. Tärkeimmät viljelykasvit ovat maissi, hirssi, durra, maapähkinä ja riisi. Myytäväksi kasvatetaan puuvillaa. Kotieläimiä ovat naudat, lampaat, vuohet ja aasit. Lisäksi harjoitetaan käsityöammatteja ja pienimuotoista kaupankäyntiä. ==Lähteet== Luokka:Koutialan piiri Luokka:Malin kunnat
Saana Svärd

Saana Svärd (s. 1977) on Helsingin yliopiston muinaisen Lähi-idän tutkimuksen professori. Svärdin tutkimusaloja ovat digitaaliset ihmistieteet (kielitiede), arkeologia ja assyrologia. Svärd valmistui filosofian tohtoriksi Helsingin yliopistosta vuonna 2012, ja samana vuonna hänet nimitettiin Suomen Itämaisen Seuran puheenjohtajaksi. Hän on johtanut vuoden 2018 alusta yliopiston Lähi- idän suuret imperiumit -huippuyksikköä. Hän on myös kulttuurihistorian dosentti Turun yliopistossa. == Lähteet == Luokka:Suomalaiset assyriologit Luokka:Vuonna 1977 syntyneet Luokka:Elävät henkilöt
Saimi Jutila

Saimi Siiri Jutila (vuoteen 1908 asti Lindfors, 30. syyskuuta 1893 Pirkkala – 9. maaliskuuta 1949) oli suomalainen käsityönopettaja ja koulunjohtaja. Hänen vanhempansa olivat Adolf Malakias Lindfors ja Matilda Helena Mäkelä. Saimi Jutila kirjoitti ylioppilaaksi vuonna 1916 ja valmistui käsityönopettajaksi Helsingin käsityöseminaarista 1920. Hän teki opintomatkoja Ruotsiin ja Norjaan 1928 sekä Saksaan ja Sveitsiin 1935. Hän toimi Sosiaalihallituksen naistöiden keskustoimiston apulaisjohtajana 1920–1921, Helsingin käsityöopiston opettajana 1921–1949 ja opiston johtajana 1930–1949.Kuka kukin oli, J. Wikisource. Viitattu 9.3.2018. ==Lähteet== ==Aiheesta muualla== * Hoida vaatteesi – laske pisteesi!. Jutila, Saimi (1942). Kansanhuolto. Luokka:Vuonna 1893 syntyneet Luokka:Vuonna 1949 kuolleet Luokka:Suomalaiset opettajat Luokka:Koululaitoksen kehittäjät
Koningué

Koningué on maalaiskunta Sikasson alueen Koutialan piirissä Malissa. Sen keskuskylä Sougoumba sijaitsee 50 kilometriä Koutialasta kaakkoon. Kunnassa on 16 100 ja keskuskylässä 7 400 asukasta (vuonna 2009). Koninguén kunta rajoituu pohjoisessa Koutialan piirin Nafangan, lännessä Koloniguén, koillisessa Yorosson piirin Karanganan ja kaakossa Ourikélan kuntiin. Maisemaa leimaavat tasangot ja laaksot. Pysyviä vesistöjä ei ole. Kasvillisuus on metsäsavannia. Kuntaan kuuluu viisi kylää. Asukkaat ovat etupäässä miniankoja. Lisäksi on bambaroita, fulbeja ja dogoneja. Seudun pääelinkeino on maatalous. Tärkeimmät viljelykasvit ovat puuvilla, hirssi, durra, maissi, maapähkinä, riisi ja soija. Kotieläimiä ovat naudat, lampaat, vuohet, aasit, siat ja siipikarja. ==Lähteet== Luokka:Koutialan piiri Luokka:Malin kunnat
Sidottu osake

Sidottu osake tarkoitti Suomessa aiemmin osaketta, jota ei saanut myydä ulkomaalaisille. Osakekirjassa oli merkintä ”Ei saa luovuttaa ulkomaalaisille tai heihin verrattaville yhteisöille”. Sidotun osakkeen vastakohta oli vapaa osake. == Lähteet == Luokka:Sijoittaminen Luokka:Osakeyhtiöt
Vapaa osake

Luokka:Sijoittaminen Luokka:Osakeyhtiöt Vapaa osake tarkoitti Suomessa aiemmin osaketta, jossa ei ollut ulkomaalaisrajoitusta. Vapaan osakkeen vastakohta oli sidottu osake. Vapaita osakkeita merkittiin pörssilistalla tunnuksella V. Vapaan osakkeen merkkinä oli myös osakeantilipussa oleva kirjain U. Vapaat osakkeet olivat vapaasti sekä suomalaisten että ulkomaalaisten omistettavissa. Yhtiöllä sai tavallisesti olla vapaita osakkeita sai olla enintään 20 % äänivallasta. Tästä oli kuitenkin poikkeuksia. 1980-luvulla vapaiden osakkeiden pörssikurssit nousivat sidottuja osakkeita nopeammin, kun ulkomaalaiset kiinnostuivat niistä. Ulkomaalaisrajoitus kumottiin vuoden 1993 alusta. == Lähteet ==
Suorapankki

Suorapankki tarkoitti aiemmin pankkia, jolla ei ollut konttoreita. Suorapankki toimi puhelimen ja postin välityksellä. Suorapankkitoiminnassa asiakkaan ei tarvinnut käydä henkilökohtaisesti pankissa tunnistautumassa pankkitiliä avattaessa. Suomessa edellytettiin, että suorapankin asiakkaalla oli vastatili toisessa suomalaisessa talletuspankissa. == Lähteet == Luokka:Pankkitoimi
Konséguéla

Konséguéla on maalaiskunta ja sen keskuskylä Sikasson alueen Koutialan piirissä Malissa. Se sijaitsee 45 kilometriä Koutialasta länteen. Kunnassa on 30 100 ja kylässä 5 400 asukasta (vuonna 2009). Konséguélan kunta rajoittuu lännessä Koutialan piirin Diédougoun ja Koninan, pohjoisessa Miénan ja N’Tossonin, idässä N’Golonianasson ja Faguin ja etelässä Sikasson piirin Dogonin sekä Koulikoron alueen Dioïlan piirin N’Dlondougoun kuntiin. Maisemaa leimaavat tasangot ja laaksot. Etelärajalla virtaa Banin sivujoki Banifing. Kasvillisuus on pensassavannia. Kuntaan kuuluu 16 kylää. Asukkaat ovat etupäässä miniankoja ja fulbeja. Seudun pääelinkeino on maatalous. Tärkeimmät viljelykasvit ovat puuvilla, maissi, hirssi ja durra. Kotieläimiä ovat naudat, lampaat, vuohet ja aasit. Lisäksi harjoitetaan käsityöammatteja ja pienimuotoista kaupankäyntiä. ==Lähteet== Luokka:Koutialan piiri Luokka:Malin kunnat
Noituutta

Noituutta (videolevityksessä myös Kuolleet ja haudatut; ) on vuonna 1981 valmistunut ohjaaja Gary Shermanin ohjaama tieteis- ja kauhuelokuva. == Juoni == James Farentino näyttelee Dan Gillisiä, Potter's Buff -nimisen pikkukaupungin sheriffiä. Kaupunkiin vierailemaan saapunut valokuvaaja joutuu kaupunkilaisjoukon pahoinpitelemäksi ja hänet sytytetään palamaan. Uhri selviää kuitenkin koettelemuksesta ja päätyy paikalliseen sairaalaan hoidettavaksi, mutta joutuu murhatuksi aivan sherifiin ja hoitavan lääkärin silmien alla. Muitakin kaupunkiin vierailemaan tulleita henkilöitä joutuu vastaavien hyökkäysten kohteeksi. Sheriffi apunaan paikallinen hautausurakoitsija ja kuolinsyytutkija William G. Dobbs (Jack Albertson) alkavat kuumeisesti selvittää näiden hyökkäysten taustoja. Uhreja tulee lisää päivittäin. Lisäksi käy ilmi, että murhatyöt tekevät tahot valokuvaavat uhrinsa kuoleman hetkellä. Sheriffi Gillis törmää partioautollaan henkilöön erään joukkohyökkäyksen jälkitilanteessa. Auton eturitilään irronnut päälleajon uhrin käsi hyökkääkin sheriffin kimppuun ja pakenee paikalta! Gillis vie päälleajon uhrin ruumiinosia Dobbsin tutkittavaksi ja pian paljastuu, että osat ovat peräisin ihmisestä, jonka on täytynyt olla kuolleena jo useita kuukausia. Sheriffi Gillis saa pian selville, että Dobbs on aiemmin työskennellyt johtavana patologina sairaalassa Providencessä, Rhode Islandilla ja joutunut sieltä erotetuksi tehtyään kunnan ruumishuoneella epäilyttäviä kokeita ruumiilla. Elokuvan kliimaksissa paljastetaan, että Dobbs on onnistunut kehittämään salaisen tekniikan kuolleiden henkiin herättämiseksi ja että kaikki pikkukaupungin asukkaat ovat itse asiassa käveleviä vainajia ja vieläpä Dobbsin täydellisessä hallinnassa. Dobbs pitää itseään makaaberina taiteilijana, joka käyttää kehittämäänsä kuolleiden joukkoa murhatakseen lisää ihmisiä saadakseen nämä osaksi kuolleiden ryhmäänsä. Kauhukseen Gillis ymmärtää itsekin olevansa vain yksi Dobbsin uhreista. == Roolit == == Kohtelu Suomessa == Elokuva määrättiin esityskieltoon (ikäraja KK) Suomessa 1981 Valtion elokuvatarkastamon yksimielisellä päätöksellä. Varsin paljon (noin yhdeksän minuuttia) lyhennetty versio hyväksyttiin Valtion elokuvatarkastamossa videolevitykseen vuonna 1991 ikärajalla 16 ja nimellä Kuolleet ja haudatut. == Arvioita == Video-oppaassa vuodelta 1994 Esko Rautakorpi luonnehti Noituutta keskivertoa paremmaksi kauhuelokuvaksi, joka hyödyntää oivallisesti zombie-perinnettä ja tarjoaa mainion loppukäänteen. Hän valitteli parhaiden tehojen jääneen Suomen elokuvatarkastamon leikkaamoon ja antoi elokuvalle kolme tähteä viidestä, mikä vastaa sanallista arviota ”hyvä”. == Lähteet == == Aiheesta muualla == * Rotten Tomatoes Luokka:Zombielokuvat Luokka:Vuoden 1981 yhdysvaltalaiset elokuvat Luokka:Kokonaan kielletyt elokuvat Suomessa Luokka:Yhdysvaltalaiset tieteiskauhuelokuvat
Koromo

Koromo on maalaiskunta Sikasson alueen Koutialan piirissä Malissa. Sen keskuskylä Bongosso sijaitsee 60 kilometriä Koutialasta koilliseen. Kunnassa on 9 400 ja keskuskylässä 3 300 asukasta (vuonna 2009). Koromon kunta rajoittuu etelässä Koutialan piirin Kounianan, lounaassa Songo-Doubacorén, luoteessa Niantagan sekä koillisessa Ségoun alueen Sanin piirin Tourakolomban ja Moribalan kuntiin. Kuntaan kuuluu viisi kylää. ==Lähteet== Luokka:Koutialan piiri Luokka:Malin kunnat
Bobby Tarantino II

__NOTOC__ Bobby Tarantino II on yhdysvaltalaisen hip hop -artisti Logicin seitsemäs mixtape ja jatko-osa vuonna 2016 julkaistulle Bobby Tarantino -mixtapelle. Albumin julkaisi Visionary Music Group ja Def Jam 9. maaliskuuta 2018. Vähän ennen albumin julkaisua ilmestyi kolme singleä, "Overnight", "44 More" ja "Everyday".Genius: Logic – Bobby Tarantino II Logic ilmoitti albumin nimen ja julkaisupäivän 7. maaliskuuta 2018 Grandpas Spaceship -promovideolla. Videossa esiintyvät päähahmot Rick and Morty -sarjasta, ja Justin Roiland toimi ääninäyttelijänä. Logic teki myös cameon sarjan kolmannella tuotantokaudella.YouTube: Logic – Grandpas Sapceship 7.3.2018 Mixtapesta 10 kappaletta pääsi Billboard 100 listalle. Logic on täten viidestoista artisti, jolla on ollut kymmenen kappaletta samanaikaisesti kyseisellä listalla. Muihin samaan kyenneisiin artisteihin kuuluu mm. J. Cole, Drake, Beyonce ja The Beatles.https://www.billboard.com/articles/columns/chart-beat/8255120/logic- bobby-tarnatino-ii-hot-100-ten-songs Kappaleen kansikuvan on tehnyt Sam Spratt, joka on kuvittanut jokaisen Logicin albumin kannen. Kansikuva on saanut vaikutteita Pulp Fiction -elokuvasta, ja albumin nimi on väännös elokuvan ohjaajan nimestä.Genius: Bobby Tarantino II – kansikuva == Kappaleet == # # # # # # # # # # # # # == Lähteet == Luokka:Vuoden 2018 albumit Luokka:Logicin albumit Luokka:Mixtapet
Kouniana

Kouniana on maalaiskunta ja sen keskuskylä Sikasson alueen Koutialan piirissä Malissa. Se sijaitsee 45 kilometriä Koutialasta koilliseen. Kunnassa on 4 600 ja kylässä 3 600 asukasta (vuonna 2009). Kounianan kunta rajoittuu idässä Koutialan piirin Zanfiguén, lännessä Gouadji Kaon sekä pohjoisessa Koromon ja Ségoun alueen Sanin piirin Moribalan kuntiin. Maisemaa leimaavat tasangot ja laaksot. Pysyviä vesistöjä ei ole. Kasvillisuus on savannia. Seutu kuuluu Sudanin ilmastovyöhykkeeseen. Kuntaan kuuluvat Kounianan ja Nadiasson kylät. Asukkaat ovat etupäässä miniankoja. Lisäksi on boboja, fulbeja ja dogoneja. Kounianan ohi kulkee Koutialan ja Sanin välinen maantie RN13. Seudun pääelinkeino on maatalous. Tärkeimmät viljelykasvit ovat puuvilla, hirssi, durra, maissi, maapähkinä, riisi ja soija. Kotieläimiä ovat naudat, lampaat, vuohet, aasit, siat ja siipikarja. ==Lähteet== Luokka:Koutialan piiri Luokka:Malin kunnat
Logouana

Logouana on maalaiskunta Sikasson alueen Koutialan piirissä Malissa. Sen keskuskylä Leleni sijaitsee 30 kilometriä Koutialasta maanteitse itään. Kunnassa on 8 400 ja keskuskylässä 3 500 asukasta (vuonna 2009). Logouanan kunta rajoittuu pohjoisessa Koutialan piirin Sorobasson ja Gouadji Kaon, idässä Zébalan, etelässä Nafangan ja lännessä Sincinan ja Yognogon kuntiin. Alue on pinnanmuodostukseltaan lähinnä tasankoa. Kasvillisuus on pensassavannia. Kuntaan kuuluu viisi kylää. Asukkaat ovat etupäässä miniankoja ja fulbeja. Seudun pääelinkeino on maatalous. Tärkeimmät viljelykasvit ovat puuvilla, maissi, hirssi ja durra. Kotieläimiä ovat naudat, lampaat, vuohet ja aasit. ==Lähteet== Luokka:Koutialan piiri Luokka:Malin kunnat
Roman Murzin

Roman Vasiljevitš Murzin (, s. 21. heinäkuuta 1982 Irkutsk, Neuvostoliitto) on Venäjällä syntynyt ja Mongolian jääpallomaajoukkueessa pelannut jääpalloilija. Hänellä on molempien maiden kansalaisuudet. Murzin pelaa keskikentällä ja on edustanut Venäjän pääsarjassa kasvattajaseuransa Irkutskin Baikal-Energijaa ja Abakanin Sajany-Hakasijaa. Syksyllä 2017 hän siirtyi Suomen Bandyliigaan Porvon Akilleksen joukkueeseen. Murzin on pelannut Venäjän jääpalloilun pääsarjassa kaikkiaan 289 ottelua ja tehnyt niissä 98 maalia. Vuoden 2017 MM- kisoissa Murzin edusti Mongolian jääpallomaajoukkuetta, joka pelasi MM-kisojen B-sarjaa. ==Saavutukset== Seurajoukkueissa *Bandyliigapronssia: 2018 Porvoon Akilleksen riveissä. Maajoukkueessa * Vuoden 2017 MM-kisojen B-sarjan maalintekijäkuningas. ==Lähteet== * Murzin rusbandy.ru-tietokannassa * Murzin Baikal-Energijan sivuilla Luokka:Venäläiset jääpalloilijat Luokka:Mongolialaiset jääpalloilijat Luokka:Vuonna 1982 syntyneet Luokka:Elävät henkilöt
Anna Henriksson

Anna Emilia Henriksson (19. toukokuuta 1874 Rantasalmi – 17. kesäkuuta 1963 Helsinki) oli suomalainen käsityönopettaja ja ylitarkastaja. Hän on kotiteollisuuden hallinnon uranuurtajia. Hän toimi aktiivisesti myös käsityön ja kotiteollisuuden luottamustehtävissä ja pyrki siten nostamaan suomalaisen osaamisen ja alan ammattilaisten arvostusta. ==Henkilöhistoria== Henrikssonin vanhemmat olivat rakennusmestari Karl Gustaf Henriksson ja Brita Katharina Torp. Hän suoritti tyttökoulun 1891 ja valmistui käsityönopettajaksi 1895. Heti valmistuttuaan hänet valittiin Porvoon kutomakoulun johtajaksi, jota tehtävää hän hoiti vuoteen 1909. Tällöin hänet valittiin Fredrika Wetterhoffin Työkoulun opettajaopiston johtajaksi. Kuka kukin on 1954, sivu 207. Runeberg.org. Viitattu 9.3.2018. Johtajan tehtävässään hän joutui perusteellisesti uudistamaan opiston toiminnan. Muutoksista tärkein oli vuonna 1911 alkanut kotiteollisuusopettajien pedagoginen kouluttaminen. Anna Henrikssonin toimeenpanemilla muutoksilla luotiin opettajankoulutukselle malli, joka säilyi koulutuksen perusratkaisuna ainakin seuraavat 35 vuotta.Kaikki alkoi työkoulusta – Wetterhoffilaisen koulutuksen 125 vuotta. Eila Anttila. Wetterhoff.fi. Viitattu 9.3.2018. Vuonna 1918 Henriksson siirtyi Kauppa- ja teollisuushallituksen kotiteollisuuden tarkastajaksi, Työtehtävä muuttui sittemmin Maataloushallituksen ylitarkastajaksi. Tätä tehtävää hän hoiti vuoteen 1941. Samalla hän toimi useissa käsityöalan ja NNKY:n valtakunnallisissa luottamustehtävissä. Hän sai vuonna 1949 Kotiteollisuusjärjestöjen keskusliiton kunniajäsenyyden. ==Julkaisuja== * Kansanpukuja, 1915, Lauri Mäkinen, Oskar Nupponen, Fanni Mikkola, Anna Henriksson * Kankaankudonnan oppikirja: kankaankudonnan ammattitiedon perusteet kotiteollisuus-, kotitalous- ja emäntäkouluja, kansanopistoja ja itseopiskelijoita varten, 1928 (10. painos 1965) * Pohjolan kotiteollisuusliitto: 8, Neljännet pohjoismaiset kotiteollisuuskäräjät Hämeenlinnassa 16–18 päivinä kesäkuuta 1934, 1936 * Katsaus Suomen kotiteollisuusjärjestöjen keskusliiton vaiheisiin 30-vuotisen toiminnan aikana v. 1913–1943, 1944 ==Lähteet== Luokka:Suomalaiset opettajat Luokka:Koululaitoksen kehittäjät Luokka: Suomalaiset tietokirjailijat Luokka:Vuonna 1874 syntyneet Luokka:Vuonna 1963 kuolleet
F. C. D. Wyneken

Friedrich Conrad Dietrich Wyneken (13. toukokuuta 1810 Verden, Westfalenin kuningaskunta – 4. toukokuuta 1876 San Francisco, Kalifornia) oli luterilainen pastori, joka toimi vuosina 1850-1864 luterilaisen Missouri-synodin johtajana eli presidenttinä. == Elämä == Wyneken syntyi Verdenissä silloisessa Westfalenin kuningaskunnassa, myöhemmin alue kuului Hannoverin kuningaskuntaan. Wyneken opiskeli Göttingenin ja Hallen yliopistoissa. Valmistuttuaan hän toimi opettajana sekä yksityisesti että koulussa. Vuonna 1838 hän lähti siirtolaiseksi Yhdysvaltoihin. Pian saavuttuaan Saksasta Baltimoreen Wyneken otti huolehtiakseen paikallisesta luterilaisesta seurakunnasta sen pastorin tultua sairaaksi. Sen jälkeen hänestä tuli Pennsylvanian minsteriumin kiertävä saarnaaja, joka levitti evankeliumia Ohiossa, Indianassa ja Michiganissa. Hän myös hoiti pastorin tehtäviä Indianan Fort Waynessa ja Adamsin piirikunnassa. Vuonna 1841 Wyneken laati kirjoituksen Die Noth der deutschen Lutheraner in Nordamerika, jolla hän kutsui Saksan luterilaisia lähettämään pastoreita auttamaan hajallaan asuvia luterilaisia siirtolaisia Amerikan rajaseuduilla. Kirjoitus sai Wilhelm Löhen, joka toimi pastorina Baijerin Neuendettelsaussa hankkimaan rahoitusta ja vapaaehtoisia palvelemaan Amerikassa. Löhen kouluttamat miehet muodostivat enemmistön niistä pastoreista, jotka perustivat Missouri-synodin. Vuonna 1845 Wyneken kutsuttiin pastoriksi Baltimoreen. Vuonna 1850 hänet valittiin Missouri-synodin presidentiksi, jossa virassa oli ennen häntä ollut vain yksi henkilö. Hän hoiti tehtävää 14 vuotta, vuodet 1850-1864. Tämän jälkeen hän siirtyi pastoriksi Clevelandiin Kolminaisuuden luterilaiseen seurakuntaan, jossa hän palveli vuodet 1864-1875. == Lähteet == == Aiheesta muualla == * englanninkielinen käännös Wynekenin vuonna 1868 pitämästä saarnasta * Friends of Wyneken, järjestö, joka ylläpitää Wynekenin entistä kotitaloa Adamsin piirikunnassa Indianassa Luokka:Yhdysvaltalaiset teologit Luokka:Saksalaiset lähetyssaarnaajat Luokka:Vuonna 1810 syntyneet Luokka:Vuonna 1876 kuolleet
Harri Hiukka

Harri Hiukka (s. 24. joulukuuta 1984) on suomalainen jääpalloilija. Hän edustaa Bandyliigassa pelaavaa HIFK:ta. Kaikkiaan Hiukka on pelannut kevääseen 2018 mennessä yhdeksän kautta Bandyliigaa ja kaksi kautta Ruotsin Allsvenskania. Torniolaislähtöinen jääpalloilija Harri Hiukka edusti uransa juniorivuosien jälkeen kolme ensimmäistä kauttaan 2004–2007 kolmanneksi korkeimmalla Ruotsin jääpallon sarjatasolla haaparantalaista Eurocity / HT- Bandya. Seuraavat kaksi kautta hän edusti Bandyliigaa Jyväskylän JPS:ssä ja Varkauden WP-35:ssä. Syksyllä 2009 Hiukka siirtyi takaisin kotiseudulleen edustaen ensin kasvattajaseuraansa ToPV:tä, sitten Allsvenskanissa pelannutta HT Bandyä ja sen jälkeen kauden vielä ToPV:tä. Kausi 2011–2012 oli Hiukalle menestyksellinen, sillä hän sijoittui Pohjoislohkon maalintekijätilaston kakkoseksi 37 maalillaan. Hiukka siirtyi syksyllä 2014 HIFK:n Bandyliigajoukkueeseen, jossa hän oli voittamassa keväällä 2015 SM-hopeaa. Seuraavalla kaudella Hiukka oli Bandyliigan runkosarjan maalintekijätilaston kakkonen. HIFK-kausinaan Hiukka on ollut joukkueen parhaita maalintekijöitä. Tornio-vuosinaan Hiukka pelasi jalkapalloa maalivahtina III Divisioonassa TP-47:n ja Tornion Tarmon riveissä sekä ruotsalaisessa Övertorneå SK:ssa. == Saavutukset == Seurajoukkueissa * SM-hopeaa HIFK:n riveissä kaudella 2015 == Lähteet == * International Bandy Database === Viitteet === Luokka:Suomalaiset jääpalloilijat Luokka:Vuonna 1984 syntyneet Luokka:Elävät henkilöt
Hannah Ryggen

Hannah Ryggen (21. maaliskuuta 1894 Malmö, Ruotsi – 2. helmikuuta 1970) oli ruotsalaissyntyinen norjalainen tekstiilitaiteilija, joka tuli tunnetuksi poliittisesti kantaa ottavista töistään. Hanna Jönsson kasvoi Ruotsissa ja opiskeli ensin opettajaksi. Hän oli kuitenkin kiinnostunut kuvataiteista, ja lähti opintomatkalle Dresdeniin vuonna 1922. Siellä hän tapasi norjalaisen taiteilijan Hans Ryggenin, meni tämän kanssa naimisiin ja muutti tämän kotitilalle Ørlandiin lähelle Trondheimia. Ryggen teki seinävaatteensa aivan alusta alkaen itse, käyttäen omien lampaidensa villaa jonka hän värjäsi osittain kasviväreillä ja kutoi seinävaatteeksi kotitekoista kudontakehystä käyttäen. Ryggenin tuotanto kattaa yli sata suurikokoista seinävaatetta. Niitä oli esillä Venetsian biennaalissa 1964. Ryggenin töitä oli esillä myös Kasselin Documentassa vuonna 2012. ja Modern Art Oxfordissa 2017. == Lähteet == == Aiheesta muualla == * Hannah Ryggenin teoksia Nordenfjeldske Kunstindustrimuseum Luokka:Ruotsalaiset tekstiilitaiteilijat Luokka:Norjalaiset tekstiilitaiteilijat Luokka:Vuonna 1894 syntyneet Luokka:Vuonna 1970 kuolleet
Geneva Open

Geneva Open on toukokuussa Genevessä, Sveitsissä järjestettävä miesten tennisturnaus. Turnaus järjestettiin ensimmäisen kerran vuonna 1980. Turnaus kuului välissä Challenger-turnauksiin vuosina 1992-2014, mutta palasi ATP World Tour 250 -sarjaan vuonna 2015. == Tulokset == === Kaksinpeli === Vuosi Voittaja Loppuotteluvastustaja Tulos 1980 Balázs Taróczy Adriano Panatta 6–3, 6–2 1981 Björn Borg Tomáš Šmíd 6–4, 6–3 1982 Mats Wilander Tomáš Šmíd 7–5, 4–6, 6–4 1983 Mats Wilander Henrik Sundström 3–6, 6–1, 6–3 1984 Aaron Krickstein Henrik Sundström 6–7, 6–1, 6–4 1985 Tomáš Šmíd Mats Wilander 6–4, 6–4 1986 Henri Leconte Thierry Tulasne 7–5, 6–3 1987 Claudio Mezzadri Tomáš Šmíd 6–4, 7–5 1988 Marián Vajda Kent Carlsson 6–4, 6–4 1989 Marc Rosset Guillermo Pérez Roldán 6–4, 7–5 1990 Horst Skoff Sergi Bruguera 7–6, 7–6 1991 Thomas Muster Horst Skoff 6–2, 6–4 1992–2014 Challenger-turnaus 2015 Thomaz Bellucci João Sousa 7–6(7–4), 6–4 2016 Stan Wawrinka Marin Čilić 6–4, 7–6(13–11) 2017 Stan Wawrinka Mischa Zverev 4–6, 6–3, 6–3 === Nelinpeli === Vuosi Voittaja Loppuotteluvastustaja Tulos 1980 Željko Franulović Balázs Taróczy Heinz Günthardt Markus Günthardt 6–4, 4–6, 6–4 1981 Heinz Günthardt Balázs Taróczy Pavel Složil Tomáš Šmíd 6–4, 3–6, 6–2 1982 Pavel Složil Tomáš Šmíd Carl Limberger Mike Myburg 6–4, 6–0 1983 Stanislav Birner Blaine Willenborg Joakim Nyström Mats Wilander 6–1, 2–6, 6–3 1984 Michael Mortensen Mats Wilander Libor Pimek Tomáš Šmíd 6–1, 3–6, 7–5 1985 Sergio Casal Emilio Sánchez Carlos Kirmayr Cassio Motta 6–4, 4–6, 7–5 1986 Andreas Maurer Jörgen Windahl Gustavo Luza Gustavo Tiberti 6–4, 3–6, 6–4 1987 Ricardo Acioly Luiz Mattar Mansour Bahrami Diego Pérez 3–6, 6–4, 6–2 1988 Mansour Bahrami Tomáš Šmíd Gustavo Luza Guillermo Pérez Roldán 6–4, 6–3 1989 Andrés Gómez Alberto Mancini Mansour Bahrami Guillermo Pérez Roldán 6–3, 7–5 1990 Pablo Albano David Engel Neil Borwick David Lewis 6–3, 7–6 1991 Sergi Bruguera Marc Rosset Per Henricsson Ola Jonsson 3–6, 6–3, 6–2 1992–2014 Challenger-turnaus 2015 Juan Sebastián Cabal Robert Farah Raven Klaasen Lu Yen-hsun 7–5, 4–6, [10–7] 2016 Steve Johnson Sam Querrey Raven Klaasen Rajeev Ram 6–4, 6–1 2017 Jean-Julien Rojer Horia Tecău Juan Sebastián Cabal Robert Farah 2–6, 7–6(11–9), [10–6] == Lähteet == * Turnaus ATP World Tourin sivuilla == Aiheesta muualla == * Viralliset kotisivut Luokka:Sveitsin tennis Luokka:ATP World Tour 250 Luokka:Geneven urheilu
H. C. Schwan

Heinrich Christian Schwan (5. huhtikuuta 1819 Horneburg, Hannoverin kuningaskunta – 29. toukokuuta 1905 Cleveland, Ohio) oli yhdysvaltalainen luterilainen pastori, joka toimi vuosina 1878−1899 luterilaisen Missouri- synodin johtajana eli presidenttinä. == Elämä == Schwan syntyi Horneburgissa Hannoverin kuningaskunnassa. Hän opiskeli sekä Göttingenin että Jenan yliopistoissa ennen valmistumistaan vuonna 1842. Hänet vihittiin papiksi 13. syyskuuta 1843. Vuoden 1843 lopussa Schwan aloitti lähetystyön Bahiassa Brasiliassa. Siellä ollessaan hän avioitui 4. huhtikuuta 1849 Emma Matilda Edmunde Blumen kanssa. Vuonna 1850 hänet kutsuttiin pastoriksi Missouriin Black Jackiin Salemin luterilaiseen seurakuntaan. Hänet asetettiin virkaansa 15. syyskuuta 1850. Vuonna 1852 hän siirtyi Ohion Clevelandiin Zionin luterilaisen seurakunnan pastoriksi. Hän palveli tässä virassa 30 vuotta, kunnes väistyi ryhtyen samalla seurakunnan apulaispastoriksi. Tämän ohessa hän toimi useissa tehtävissä, kuten muun muassa Missouri-synodin Keski-alueen varapresidenttinä 1854−1857, Missouri-synodin varapresidenttinä 1857−1860, Keski-alueen presidenttinä 1860−1878 sekä Missouri synodin presidenttinä 1878−1899. Vuonna 1862 hän julkaisi kirjan 32 teesiä epäevankelista käytäntöä vastaan. Hän oli myös vastuussa synodin virallisen katekismuksen julkaisemisesta vuonna 1896. == Lähteet == Luokka:Yhdysvaltalaiset teologit Luokka:Saksalaiset lähetyssaarnaajat Luokka:Vuonna 1819 syntyneet Luokka:Vuonna 1905 kuolleet
Lyon Open

Lyon Open on vuosittain toukokuussa Lyonissa Ranskassa järjestettävä miesten tennisturnaus. Turnaus järjestettiin ensimmäisen kerran vuonna 2017. Turnaus kuuluu ATP World Tour 250 -sarjaan. == Tulokset == === Kaksinpeli === Vuosi Voittaja Loppuotteluvastustaja Tulos 2017 Jo-Wilfried Tsonga Tomáš Berdych 7–6(7–2), 7–5 === Nelinpeli === Vuosi Voittaja Loppuotteluvastustaja Tulos 2017 Andrés Molteni Adil Shamasdin Marcus Daniell Marcelo Demoliner 6–3, 3–6, [10–5] == Lähteet == * Turnaus ATP World Tourin sivuilla == Aiheesta muualla == * Viralliset kotisivut Luokka:Ranskan tennisturnaukset Luokka:ATP World Tour 250
Eero Pokela

Eero Pokela (s. 7. kesäkuuta 1944 Sievi) on suomalainen Oulussa asuva kirjailija.Kirjasampo.fi Pokela, Eero. (Viitattu 9.3.2018) ==Henkilöhistoria== Sievissä syntynyt Pokela on asunut Oulussa vuodesta 2000. Hän on työskennellyt Osuuspankin ja Kansaneläkelaitoksen palveluksessa ja toiminut Rautaruukin koulutus- ja viestintätehtävissä, samoin kuin useiden eri lehtien päätoimittajana. Hänelle myönnettiin kirjailijaprofessorin arvonimi vuonna 2014 tunnustuksena työstään. ==Teoksia== Pokela on kirjoittanut useita romaaneja ja näytelmiä, tehnyt musiikkisanoituksia ja toimittanut Eija Malmbergin kanssa Rautaruukin Oulaisten tehtaan historiikin Rautaruukki, Oulaisten tehdas 20 vuotta (1997) ja Tiina Ullvén-Putkosen kanssa Hilja- Kyllikki Hakkaraisen musitelmat Koivuneuvos Hilja-Kyllikki Hakkaraisen elämä sahayrittäjänä Jumalan johdatukseen luottaen (2014). Hänen teoksiaan ovat: * Muukalainen, näytelmä, 1976 * Sumujen saari, runokokoelma, 1998 * Kuningas Kustaa ja Euroopan-matka, satukokoelma, 1999 * Kuningas Kustaa ja Justiina- muori, satukokoelma, 1999 * Kuningas Kustaa ja prinsessa Helmiina, satukokoelma, 1999 * Ikkunat, näytelmä, 2001 * Pitkä matka jouluun, näytelmä, 2002 * Sammakon malja: runoja kehdosta hautaan - ja sen ylikin, runokokoelma, 2003 * Kotimaa, näytelmä, 2004 * Lääkäri Luukkaan vastaanotolla, näytelmä, 2004 * Ristiässä, romaani, 2005 * Hautajaiset Petroskoissa, romaani, 2006 * Kultakello, romaani, 2007 * Joulukuun kuudes: historiallinen romaani Kyösti Kalliosta ja hänen ajastaan, romaani, 2009 * Kuokka, romaani, 2010 * Parin puusepän pojat: Efraim Männistö ja Nasaretin mies, elämäkerta, 2010 * Kutsu : Jussi Latvalan kolme elämää, elämäkerta, 2012 * Liljankukkia : runoja elämän laaksoista ja kukkuloilta, lyhytproosa- ja runoteos, 2013 (Taisto Liljan kanssa) * Neuroosi, romaani, 2013 * Vastuu: Hanna ja Jussi Jumalan juoksupoikina, elämäkerta, 2014Finna.fi: Pokela, Eero (Viitattu 9.3.2018) * Varjoista valoon, elämäkerta, 2016 (Jaakko Kallelan kanssa) == Lähteet == ==Aiheesta muualla== * Keskosena syntynyt Eero: Olen taistellut hengestäni koko ikäni. Studio55.fi * Roihu. Vieraana Eero Pokela. (Ensiesitys TV7, 24.4.2007) * Melkein uskomaton sukutarina. Kaleva, 24.10.2006 Luokka: Suomalaiset kirjailijat Luokka: Suomalaiset näytelmäkirjailijat Luokka: Suomalaiset lasten- ja nuortenkirjailijat Luokka: Suomalaiset runoilijat Luokka: Suomalaiset päätoimittajat Luokka:Vuonna 1944 syntyneet Luokka:Elävät henkilöt
Ursula Franklin

Ursula Franklin (16. syyskuuta 1921 – 22. heinäkuuta 2016) oli Saksassa syntynyt kanadalainen metallurgian ja materiaalitieteen professori. Näiden tieteenalojen lisäksi hän oli kehittämässä fysikaalisia menetelmiä arkeologisten kohteiden iän määrittämiseksi, ja tutki teknologian sosiaalisia vaikutuksia. Franklin oli myös vakaumuksellinen pasifisti, feministi ja kveekari. Franklin syntyi Münchenissä Saksassa ja aloitti opintonsa Berliinissä. Natsien valtaan nousu keskeytti hänen opintonsa, ja hän joutui työleirille 18 kuukaudeksi. Vapauduttuaan hän jatkoi opintojaan, väitteli vuonna 1948 kokeellisesta fysiikasta ja lähti Kanadaan tekemään väitöstyön jälkeisiä opintojaan. Hän aloitti työskentelyn Toronton yliopiston metallurgian ja materiaalitieteen laitoksella vuonna 1967, ja sai professorin viran vuonna 1973. Franklin julkaisi yli 70 tieteellistä artikkelia ja useita kirjoja. == Lähteet == Luokka:Kanadalaiset fyysikot Luokka:Kanadalaiset professorit Luokka:Toronton yliopiston professorit Luokka:Vuonna 1921 syntyneet Luokka:Vuonna 2016 kuolleet
Louise Bryant

Louise Bryant (5. joulukuuta 1885 – 6. tammikuuta 1936) oli yhdysvaltalainen toimittaja, kirjailija ja feministi. Hän raportoi amerikkalaisiin lehtiin Venäjän vallankumouksesta matkustellessaan Venäjällä toisen aviomiehensä John Reedin kanssa. Bryant syntyi Nevadassa ja opiskeli Oregonissa. Hän meni naimisiin portlandilaisen hammaslääkärin Paul Trullingerin kanssa, ja tutustui tämän vasemmistolaisystäviin. Hänestä tuli aktiivinen Oregonin naisten äänioikeutta ajavassa liikkeessä vuonna 1912. Tutustuttuaan John Reediin Bryant erosi Trullingerista ja muutti Reedin kanssa New Yorkin Greenwich Villageen. He matkustivat Venäjälle 1917. Bryant kirjoitti matkakokemuksista kirjan Six Red Months in Russia. Reed kuoli vuonna 1920, ja Bryant jatkoi toimittajan uraansa. Hän haastatteli aikansa kuuluisuuksia Enver paššasta Benito Mussoliniin. Hän meni kolmannen kerran naimisiin vuonna 1923, sai tyttären, mutta menetti tämän huoltajuuden kitkerässä avioerossa vuonna 1930. Vuoden 1981 elokuvassa Punaiset Bryantin hahmoa esitti Diane Keaton. == Lähteet == == Aiheesta muualla == * Louise Bryant (1885-1936) Oregon Encyclopedia Luokka:Yhdysvaltalaiset toimittajat Luokka:Yhdysvaltalaiset feministit Luokka:Yhdysvaltalaiset sosialistit Luokka:Vuonna 1885 syntyneet Luokka:Vuonna 1936 kuolleet
Jyrki Könnömäki

Jyrki Könnömäki on suomalainen freelancenäyttelijä. Könnömäki on muun muassa esiintynyt televisiomainoksissa 1990-luvun alusta 2010-luvun alkuun, televisiosarjoissa Salatut elämät ja Paholaisen tytär sekä Arttu Wiskarin Sirpa-kappaleen musiikkivideolla.https://www.helsinginfreet.com/jyrki- koumlnnoumlmaumlki.html == Lähteet == Luokka:Suomalaiset näyttelijät Luokka:Syntymävuosi puuttuu Luokka:Elävät henkilöt
Lehtisaaret

Lehtisaaret on kolmen saaren ryhmä Espoon Suvisaariston kaakkoisosassa. Siihen kuuluu Iso Lehtisaari, Pieni Lehtisaari ja Sumparen. Maankohoamisen myötä saaret ovat kasvaneet lähes kiinni toisiinsa. == Maantiede ja luonto == Pieni Lehtisaari sijaitsee Ison Lehtisaaren itäpuolella, saaria yhdistää kapea silta. Sumparen puolestaan sijaitsee Ison Lehtisaaren kaakkoispuolella. Muutaman kymmenen metrin päässä Ison Lehtisaaren lounaisrannalta sijaitsee kaksi pikkusaarta: Lilla Grötholmen ja Stora Grötholmen. Etelässä sijaitsee Tirrevet, sekin aivan Ison Lehtisaaren kupeessa. Joitakin satoja metrejä Isosta Lehtisaaresta lounaaseen sijaitsee Gåsgrund, jonne kulkee kesäisin yhteysalus. Kilometrin verran Pienestä Lehtisaaresta itäkoilliseen sijaitsee Torra Lövö, joka on Gåsgrundin lailla Espoon kaupungin ulkoilusaari. Pienempänä itänaapurina on vajaan hehtaarin laajuinen Östergrundet, kaakossa ovat Inre Notgrundet ja Notgrundet.Östergrundet Espoon opaskartalla Ison Lehtisaaren keskiosassa on laaja pirunpelto. Saaren sisäosan metsät ovat vanhoja, ne edustavat sekä rehevää käenkaali-mustikkatyypin kangasta että karua kalliometsää. Alueella on paikka paikoin suuria siirtolohkareita. Ison ja Pienen Lehtisaaren välinen salmi eli flada on maankohoamisen seurauksena muuttunut merenlahdeksi. Flada on tätä nykyä tavanomaista maatuvaa, ruovikoitunutta merenlahtea tervaleppävyöhykkeineen. == Historia == Lehtisaarilla oli jonkin verran virolaisasutusta 1700-luvun jälkipuoliskolla. Pienen Lehtisaaren länsiosassa on kalliokaiverrus muistona 1750-luvulla alueelle muuttaneista virolaisista. Ison Lehtisaaren ruotsalainen nimi, (Stora) Löv-ö, on varsin tyypillinen saaren nimi Uudellamaalla. Sen kirjoitusasu on vaihdellut 1560-luvulta alkaen: Lövön, Löfföön, Löföö ja Stor Löfö. Sumparenin varhaisin kirjoitusasu puolestaan on Såmper, nimen alkuperä saattaa olla kalasumpuissa ja kalakaupassa. Pienessä Lehtisaaressa sijaitsee arkkitehti Karl Lindahlin 1910 suunnittelema Villa Zilliacus. Sumparenissa toimi 1960-luvulle asti Tuomelan pienveneveistämö. Lehtisaarten ympäristössä on muutamia hylkyjä, kuten alkuvuodesta 1961 uponnut jahti Alexandra. Saarilla kuvattiin 1960-luvun puolessavälissä osa Jörn Donnerin ohjaamasta elokuvasta Täällä alkaa seikkailu. == Lähteet == == Aiheesta muualla == *Tiedostopalvelu.maanmittauslaitos.fi *Iso Lehtisaari, Uusimaa, Finland — Sunrise, Sunset and Daylength *Windguru.cz *Villa Zilliacus Luokka:Espoon saaret Luokka:Suvisaaristo
SBT PaPo

SBT PaPo eli Salibandy Team Parkanon Ponteva on parkanolainen salibandyseura, jonka miesten edustusjoukkue pelaa III-divisioonassa ja naisten edustusjoukkue I-divisioonassa. SBT PaPolla on juniorijoukkueet P16, T14 ja P14 junioreille. == Miehet == PaPo:n miesten joukkue pelaa kaudella 2022-2023 III-divisioonaa salibandyliiton Sisä-Suomen alueella. == Naiset == PaPo:n naisten joukkue pelaa kaudella 2022-2023 I-divisioonaa noustuaan sinne kauden 2020-2021 päätteeksi II-divisioonasta. Naiset pelaavat lohkossa A. Kauden 2022-2023 jälkeen naisten sarjajärjestelmä muuttuu. Kaudella 2023-2024 naisten 1. divisioona on sarjajärjestelmässä Naisten Divari ja vanha 1. divisioona on Suomisarja. SBT PaPon naisten joukkue ei ole ilmoittanut itseään nousukyvykkääksi joukkueeksi, vaan tavoittelee paikkaa tulevassa Suomisarjassa. == Joukkueet == Vuonna 2022 SBT PaPolla on 5 joukkuetta, jotka pelasivat Salibandyliiton alaisia sarjoja. Lisäksi PaPolla on salibandykerhoja junioreille. * Miehet * Naiset * P16 * T14 * P14 == Logot ja peliasujen väritykset == PaPo:n tunnuksena toimii urheiluseura Parkanon Pontevan puoli seppele -tunnus, jonka sisällä lukee Pa-Po-lyhenne. SBT PaPolla on myös salibandyjaoston oma tunnus, jossa kahtia jaettuun vaakunaan on sijoitettu PaPo:n tunnuksen lisäksi salibandypallo sekä Parkanon vaakunassakin oleva mänty. Salibandyjaoston tunnusta on käyttänyt pelkästään seuran miesten edustusjoukkue. SBT PaPo:n joukkueet käyttävät peliasuinaan virallisissa otteluissa joko musta-punaista tai koko mustaa väritystä. SBT PaPo on käyttänyt alkuperäisin kelta-mustaa väritystä peliasuissaan. Tästä värityksestä kuitenkin luovuttiin, kun suomalainen salibandyvalmistaja Fat Pipe teki yhteistyösopimuksen SBT PaPon kanssa. ==Parkanon Urheilutalo== SBT PaPo pelasi aiemmin kotiottelunsa Parkanon Urheilutalossa, joka sijaitsee Parkanon vesitornin juurella. Parkanon Urheilutalo on rakennettu vuonna 1978 ja peruskorjattu vuonna 2000. Urheilutalolla on aiemmin ollut parkettilattia, mutta nykyään alustana toimii parketin päälle asennettu Taraflex-muovimatto. Parkanon Urheilutalo vetää noin 300 katsojaa salibandyotteluissa. Vuoden 2019 syksyllä Parkanoon avautui uusi koulu- ja kulttuurikeskus Kaarna, jossa PaPo pelaa jatkossa kotiottelunsa ja suurin osa harjoitusvuoroista järjestetään. == Lähteet == Luokka:Parkanolaiset urheiluseurat Luokka:Suomalaiset salibandyseurat
Tero Liimatainen

Tero Liimatainen (s. 17. joulukuuta 1995) on suomalainen jääpalloilija. Hän edustaa Elitserienissä pelaavaa Hammarby IF:ää. Pelipaikaltaan Liimatainen on keskikentän ja hyökkäyksen pelaaja. Liimatainen aloitti Bandyliigauransa kaudella 2013–2014. Tero Liimatainen on pelannut myös kaukalopalloa Lauritsalan Visan joukkueessa. Hänet on valittu kaksi kertaa, 2016 ja 2017, TUL:n parhaaksi kaukalopalloilijaksi, Kevään 2022 Suomen mestaruuden jälkeen Liimatainen siirtyi Ruotsin Elitserienin Frillesås BK:hon.https://norrahalland.se/sport/finsk-mastare-till-frillesaas/30214 Molemmilla kausillaan Frillesås BK:ssa Liimatainen oli joukkueensa paras pistemies. Kahden Frillesås BK:ssa vietetyn kauden jälkeen Liimatainen siirtyi Hammarbyhyn.https://www.bandypuls.se/2024-03-26/hammarby-varvar-frillesas- poangkung-kunde-inte-saga-nej/ ==Saavutukset== Maajoukkueessa *MM-hopea: 2023 Seurajoukkueissa *Suomen mestaruus: 2017, 2018, 2022 (Veiterä) *SM-hopea: 2019, 2021 (Veiterä) Henkilökohtaisesti *Bandyliigan All Stars -pelaaja: 2017–2018, 2018–2019 *Bandyliigan kuukauden pelaaja: Helmikuu 2019 ==Lähteet== Luokka:Suomalaiset jääpalloilijat Luokka:Vuonna 1984 syntyneet Luokka:Elävät henkilöt
Isolde Holderied

Isolde Holderied (s. 7. marraskuuta 1966 Oberammergau, Saksan liittotasavalta) on uransa päättänyt saksalainen ralliautoilija. Hän oli yksi harvoista säännöllisesti rallin MM-sarjaan osallistuneista naiskuljettajista. Hän osallistui uransa aikana 24 MM-osakilpailuun ja 38 EM-osakilpailuun. MM- sarjassa hän ajoi pisteille vain Argentiinan rallissa 1994 sekä Monte Carlo -rallissa 1995. EM-sarjassa hän kirjasi kahdeksan palkintopallisijaa ja voiton vuoden 1993 Ala-Saksin rallista. MM-sarjassa vuosina 1993–1995 hänen kartanlukijanaan toimi ruotsalainen Christina Thörner. Aktiiviuransa jälkeen Holderied on osallistunut 2012 ja 2014 Saksan MM-ralliin nolla-auton kuljettajana. https://www.ewrc-results.com/profile/2309-isolde-holderied/ == Uran saavutuksia == * 1994 FIA LadyCupin voitto ja Production WRC -luokan 2. sija. * 1995 FIA LadyCupin voitto ja PWRC 3. sija. * 2000 FIA ERC-sarjan neljäs == Lähteet == Luokka:Saksalaiset ralliautoilijat Luokka:Vuonna 1966 syntyneet Luokka:Elävät henkilöt
Ciriaco de' Pizzicolli

Cyriacus Anconalainen (, 31. heinäkuuta 1391 – 1453/1455) oli paljon matkustanut italialainen humanistioppinut ja antikvaristi. Cyriacus oli syntyisin rikkaasta anconalaisesta kauppiassuvusta. Häntä on kutsuttu arkeologian isäksi. Luokka:Italialaiset arkeologit Luokka:Keskiajan henkilöt Luokka:Kuolinvuosi tuntematon Luokka:Vuonna 1391 syntyneet
Louise Aitken-Walker

Louise Aitken-Walker (s. 21. tammikuuta 1960) on uransa lopettanut brittiläinen ralliautoilija. Aitken-Walker oli yksi harvoista naispuolisista rallikuljettajista, joille maksettiin ajamisesta. == Ura == Aitken-Walker kilpaili rallin MM-sarjassa pääasiallisesti vain kotimaansa RAC-rallissa, mutta kaudella 1990 hän kiersi ruotsalaisen kartanlukijansa Christina Thörnerin kanssa seitsemän MM-rallia ajokkinaan etuvetoinen Opel Astra GSI. Kauden päättäneestä RAC-rallista tuloksena oli yleiskilpailun 17. sija ja luokan A7 voitto. Seuraavan vuoden RAC-ralliin, joka jäi myös hänen uransa viimeiseksi, Aitken-Walker sai ensi kertaa alleen nelivetoisen A-ryhmän Ford Sierran. Pari Aitken-Walker ja Thörner tulivat maaliin yleiskilpailun 10. sijalla, mikä oli myös Aitken-Walkerin paras sijoitus MM- ralleissa.https://www.ewrc-results.com/profile/7342-louise-aitken-walker/ Vuonna 1990 Aitken-Walker voitti naisten mestaruuden rallissa. Hän sai MBE- tunnustuksen vuonna 1992. Hän on saanut Segrave Trophy -palkinnon. Vuonna 1990 hän ja Thörner ajoivat ulos Portugalin rallissa, jossa auto upposi järveen. Tämän jälkeen hän keräsi kaudella neljä luokkavoittoa ja nousi ensimmäiseksi brittiläiseksi rallin maailmanmestariksi. == Lähteet == Luokka:Brittiläiset ralliautoilijat Luokka:Vuonna 1960 syntyneet Luokka:Elävät henkilöt